IEry 28
Region: Asia Minor — Ionia

[---]χρηματα τε τηι πολ[ει - πολλων αγαθ]ων παραιτιος εγενηθη πα[-] [ναυ]αρχον αλκιππον και τους τριηραρχ[ους τωι τ]ε στ[ολ]ωι παραπεμψαι και βοιηθησαι τοις κατα την χωραν ενο[χ]λουμενοις εφ οις ο δημος ου μονον τον ναυαρχον και τ[ους] τριηραρχους ετιμησεν αλλα και των πληρωματων την [ε]νδεχομενην επιμελειαν εποιησατο δια το προθυμως α[υ]τους υπακουσαντας πολλα και μεγαλα χρησιμους γενε[σ]θαι επι τε την φυλακην της χωρας τηγ κατα θαλασσαν [α]ποδειχθεις καλως και φιλοτιμως τα κατα την χωραν δια[τη]ρησας και της των εμπορων ασφαλειας επιμεληθεις πα[ν]των δαψιλειαν εποιησεν γενεσθαι ετι δε τας τε αλλας πρεσβειας [εφ] ας απεδειχθη καλως [κ]αι συμφεροντως τωι δημωι διωικηκως και την πρ[ος] τους βαρβαρους πρεσβειαν υπομεινας ενεκε του του[ς] ομηρευοντας τωμ πολιτων εις την πολιν παραγενεσθαι ου μονον τους ομηρους κομισ[α]μενος εις την πολιν ηγαγεν αλλα και των πολιτων ους ειδεν οντας αιχμαλωτους λυτρωσαμενος διεσωισεν αγορανομος τε αποδειχθεις την τε αλλην αρχην ηρξεν [ι]σως και δικαιως και σιτον ουχ ικανον ορων υπαρχοντα τηι πο[λ]ει τομ μεν αυτος μεταπεμψαμενος εδωκε τοις εισαγα[γ]ουσι σιτηρεσιον τον δε λοιπον οπως αν κατα ταχος εισ[α]χθηι κηρυγματα ποιησαμενος ατοκα χρηματα προιεμε[ν]ος εις υποθηκην εποιησε σιτου δαψιλειαν εν τηι πολει [γ]ενεσθαι υστερον τε δια την σιτοδειαν ουθενος εις την αγοραν εχφερο[ντ]ος σιτον υπεσχετο τωι δημωι χρηματα τε δωσειν εις υποθηκην τοις αποδειχθησομενοις σ[ι]τωναις και τον υπαρχοντα αυτωι σιτον εις την τροφην εξοισειν εις την αγοραν εις τε την φυλακην της πολεως και την αλλην διοικησιν και εις τα τωι βασιλει συμφεροντα πολλακις χρημασιν εισευπορω[ν] απροφασιστως ουκ ολιγων αγαθων αιτιος εγενηθη εφ οις αυτον ο δημος και προτερον πλεονακις ετιμησεν και τας δοθεισας αυτωι τιμας εις στηλην αναγραψας εις την αγοραν ανεθη[κε]ν διοπερ ευχαριστειν τωι δημωι βουλομενος πολυκριτος αλλα τε πολλα παλιν χρησιμος εγενηθη και τομ μεδιμνον των πυρων ορων δια την σιτοδειαν πωλουμενον δραχμων εξηκοντα και πολλους των πολιτων θλιβομενους και τοις αποδεδε[ι]γμενοις σιτωναις ου δυναμενων εις υποθηκηγ χρηματω[ν] συναχθηναι επηγγειλατο τωι δημωι πρ[ο]χρησειν εις υποθηκην ατοκους δραχμας αλεξανδρ[ε]ιας εξακισχιλιας του τε ναυαρχου τοις αφρακτοις τημ προς τομ βασιλεα αντιοχον πρεσβειαν παραπεμποντος και των οψωνιων τοις πλεουσιν υπολιποντων δια το πλειους αυτους ημερας υπο χειμωνος προς τηι χωραι κατασχεθηναι και του τε δημου και των α[ρ]χοντων δια την εν τοις κοινοις αποριαν παρακαλουντων εκαστον προχρησαι εις τα οψωνια μονος υπεσχετο τωι δημωι τα χρηματα οπως ουν ο δημος φαινηται τοις αγαθοις των ανδρων χαριτας αξιας αποδιδους τυχηι αγαθηι δεδοχθαι τηι βουλη και τωι δημωι επαινεσαι πολυκριτον ιατροκλειου[ς] και στεφανωσαι χρυσωι στεφανωι και εικονι χαλκηι αρετης [εν]εκε και ευνοιας της εις τον δημον στησαι δε αυτου τη[ν] [εικο]ν[α ε]ν τηι αγοραι προς την στηλην εν ηι αι προτερον αυ[του] [τιμαι εισιν αναγε]γραμμεναι και τας δεδομενας αυτωι [τιμας ------------]-ν οι αγω[νοθεται].